
[bookmark: TextBodyBegin]Az Európai Parlament,
–	tekintettel az Európai Unió Repülésbiztonsági Ügynöksége 2022. évi pénzügyi évre vonatkozó végleges éves beszámolójára,
–	tekintettel a 2022. évi pénzügyi évre vonatkozóan az uniós ügynökségekről szóló éves számvevőszéki jelentésre az ügynökségek válaszaival együtt[footnoteRef:1], [1:  	HL C, C/2023/594, 2023.10.27.] 

–	tekintettel a Számvevőszéknek a 2022. évi pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára[footnoteRef:2], [2:  	HL C, C/2023/112, 2023.10.12.] 

–	tekintettel a 2022-es pénzügyi évre szóló költségvetés végrehajtása tekintetében az Ügynökség számára adandó mentesítésről szóló, 2024. február 22-i tanácsi ajánlásra (06180/2024 – C9-0083/2024),
–	tekintettel az Európai Unió működéséről szóló szerződés 319. cikkére,
–	tekintettel az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendeletre[footnoteRef:3] és különösen annak 70. cikkére, [3:  	HL L 193., 2018.7.30., 1. o.] 

–	tekintettel a polgári légi közlekedés területén alkalmazandó közös szabályokról és az Európai Unió Repülésbiztonsági Ügynökségének létrehozásáról és a 2111/2005/EK, az 1008/2008/EK, a 996/2010/EU, a 376/2014/EU európai parlamenti és tanácsi rendelet és a 2014/30/EU és a 2014/53/EU európai parlamenti és tanácsi irányelv módosításáról, valamint az 552/2004/EK és a 216/2008/EK európai parlamenti és tanácsi rendelet és a 3922/91/EGK tanácsi rendelet hatályon kívül helyezéséről szóló, 2018. július 4-i (EU) 2018/1139 európai parlamenti és tanácsi rendeletre[footnoteRef:4] és különösen annak 121. cikkére, [4:  	HL L 212., 2018.8.22., 1. o.] 

–	tekintettel az Európai Unió működéséről szóló szerződés és az Euratom-Szerződés keretében létrehozott és az (EU, Euratom) 2018/1046 európai parlamenti és tanácsi rendelet 70. cikkében említett szervekre vonatkozó pénzügyi keretszabályzatról szóló, 2018. december 18-i (EU) 2019/715 felhatalmazáson alapuló bizottsági rendeletre[footnoteRef:5] és különösen annak 105. cikkére, [5:  	HL L 122., 2019.5.10., 1. o.] 

–	tekintettel eljárási szabályzata 100. cikkére és V. mellékletére,
–	tekintettel a Közlekedési és Idegenforgalmi Bizottság véleményére,
–	tekintettel a Költségvetési Ellenőrző Bizottság jelentésére (A9-0116/2024),
1.	mentesítést ad az Európai Unió Repülésbiztonsági Ügynöksége ügyvezető igazgatója számára az ügynökség 2022. évi pénzügyi évre szóló költségvetésének végrehajtására vonatkozóan;
2.	megjegyzéseit a mellékelt állásfoglalásban foglalja össze;
3.	utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Repülésbiztonsági Ügynökség megbízott ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételükről.

[bookmark: _Toc146727728][bookmark: _Toc161243963][bookmark: _Toc161823284]2. Az Európai Parlament 2024. április 11-i határozata az Európai Unió Repülésbiztonsági Ügynöksége 2022. évi pénzügyi évre vonatkozó elszámolásának lezárásáról (2023/2145(DEC))

Az Európai Parlament,
–	tekintettel az Európai Unió Repülésbiztonsági Ügynöksége 2022. évi pénzügyi évre vonatkozó végleges éves beszámolójára,
–	tekintettel a 2022. évi pénzügyi évre vonatkozóan az uniós ügynökségekről szóló éves számvevőszéki jelentésre az ügynökségek válaszaival együtt[footnoteRef:6], [6:  	HL C, C/2023/594, 2023.10.27.] 

–	tekintettel a Számvevőszéknek a 2022. évi pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára[footnoteRef:7], [7:  	HL C, C/2023/112, 2023.10.12.] 

–	tekintettel a 2022-es pénzügyi évre szóló költségvetés végrehajtása tekintetében az Ügynökség számára adandó mentesítésről szóló, 2024. február 22-i tanácsi ajánlásra (06180/2024 – C9-0083/2024),
–	tekintettel az Európai Unió működéséről szóló szerződés 319. cikkére,
–	tekintettel az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendeletre[footnoteRef:8] és különösen annak 70. cikkére, [8:  	HL L 193., 2018.7.30., 1. o.] 

–	tekintettel a polgári légi közlekedés területén alkalmazandó közös szabályokról és az Európai Unió Repülésbiztonsági Ügynökségének létrehozásáról és a 2111/2005/EK, az 1008/2008/EK, a 996/2010/EU, a 376/2014/EU európai parlamenti és tanácsi rendelet és a 2014/30/EU és a 2014/53/EU európai parlamenti és tanácsi irányelv módosításáról, valamint az 552/2004/EK és a 216/2008/EK európai parlamenti és tanácsi rendelet és a 3922/91/EGK tanácsi rendelet hatályon kívül helyezéséről szóló, 2018. július 4-i (EU) 2018/1139 európai parlamenti és tanácsi rendeletre[footnoteRef:9] és különösen annak 121. cikkére, [9:  	HL L 212., 2018.8.22., 1. o.] 

–	tekintettel az Európai Unió működéséről szóló szerződés és az Euratom-Szerződés keretében létrehozott és az (EU, Euratom) 2018/1046 európai parlamenti és tanácsi rendelet 70. cikkében említett szervekre vonatkozó pénzügyi keretszabályzatról szóló, 2018. december 18-i (EU) 2019/715 felhatalmazáson alapuló bizottsági rendeletre[footnoteRef:10] és különösen annak 105. cikkére, [10:  	HL L 122., 2019.5.10., 1. o.] 

–	tekintettel eljárási szabályzata 100. cikkére és V. mellékletére,
–	tekintettel a Közlekedési és Idegenforgalmi Bizottság véleményére,
–	tekintettel a Költségvetési Ellenőrző Bizottság jelentésére (A9-0116/2024),
1.	jóváhagyja az Európai Unió Repülésbiztonsági Ügynöksége 2022. évi pénzügyi évre vonatkozó elszámolásának lezárását;
2.	utasítja elnökét, hogy továbbítsa ezt a határozatot az Európai Repülésbiztonsági Ügynökség megbízott ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.


[bookmark: _Toc146727729][bookmark: _Toc161243964][bookmark: _Toc161823285]3. Az Európai Parlament 2024. április 11-i állásfoglalása az Európai Unió Repülésbiztonsági Ügynöksége 2022. évi pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel (2023/2145(DEC))

Az Európai Parlament,
–	tekintettel az Európai Unió Repülésbiztonsági Ügynöksége 2022. évi pénzügyi évre szóló költségvetésének végrehajtására vonatkozó mentesítésről szóló határozatára,
–	tekintettel eljárási szabályzata 100. cikkére és V. mellékletére,
–	tekintettel a Közlekedési és Idegenforgalmi Bizottság véleményére,
–	tekintettel a Költségvetési Ellenőrző Bizottság jelentésére (A9-0116/2024),
A.	mivel bevételi és kiadási kimutatása[footnoteRef:11] szerint az Európai Unió Repülésbiztonsági Ügynöksége (a továbbiakban: az ügynökség) 2022. évi pénzügyi évre szóló végleges költségvetése 224 265 965 EUR volt, ami 2021-hoz képest 10,04%-os növekedést jelent; mivel az ügynökség költségvetéséből 39 678 000 EUR az uniós költségvetésből, 120 435 031 EUR pedig díjakból származik; [11:  	HL C 73., 2023.2.28., 25. o.] 

B.	mivel a Számvevőszék az ügynökség 2022. évi pénzügyi évről szóló éves beszámolójáról szóló jelentésében (a továbbiakban: a számvevőszéki jelentés) megállapítja, hogy kellő mértékben megbizonyosodott az ügynökség éves beszámolójának megbízhatóságáról, valamint arról, hogy az annak alapjául szolgáló ügyletek jogszerűek és szabályszerűek;
Költségvetési és pénzgazdálkodás
1.	megállapítja, hogy a 2022. évi pénzügyi év során tett költségvetés-ellenőrzési erőfeszítések nyomán a folyó évi kötelezettségvállalási előirányzatok költségvetési végrehajtási aránya 97,08%-os volt, ami 2021-hez képest 0,77%-os növekedést jelent; megjegyzi továbbá, hogy a kifizetési előirányzatok folyó évi végrehajtási aránya 87,18%-os volt, ami 2021-hoz képest enyhe, 0,16%-os csökkenést mutat;
2.	megállapítja, hogy az ügynökség a díjbevételekből származó költségvetési tétele tekintetében 8,2 millió EUR-s negatív eredménnyel zárta az évet (a 2021. évi 11,2 millió EUR-hoz képest); megjegyzi, hogy ennek következtében az ügynökség felhalmozott díjakból és illetékekből származó többlete 72,1 millió EUR-ról 63,9 millió EUR-ra csökkent; megállapítja, hogy a 2022-re átvitt kötelezettségvállalásokhoz kapcsolódó törölt előirányzatok aránya 2,82 % volt, és így a Bizottság által meghatározott 5 %-os küszöb alatt maradt;
3.	megállapítja, hogy a számvevőszéki jelentés szerint az ügynökség díjakat szed be tanúsítási szolgáltatások nyújtásáért, de nem dokumentálja az e bevételek megfelelő beszedésének biztosítása érdekében végzett ellenőrzéseket, így nem felel meg a költségvetési rendelet 74. cikke (5) bekezdésének és 75. cikkének; tudomásul veszi az ügynökség válaszát, amelyben az ügynökség kötelezettséget vállal arra, hogy megteszi a szükséges intézkedéseket annak biztosítására, hogy az ellenőrzéseket megfelelően dokumentálják;
Teljesítmény
4.	megjegyzi, hogy 2022-ben az ügynökség bizonyos intézkedéseket alkalmazott a tevékenységei és egyéb intézkedései által nyújtott hozzáadott érték értékelésére a költségvetési gazdálkodás javítása érdekében, a 11 fő működési területen 128 célkitűzés és 66 fő teljesítménymutató kombinációjával; megjegyzi, hogy az ügynökség 2022-ben nagyon jó teljesítményt nyújtott, így 2022. évi éves munkaprogramjának végrehajtási aránya 97%-os lett, és a fő teljesítménymutatóinak 77%-a esetében teljesült a kitűzött cél;
5.	elismeri az ügynökség 2022-ben elért legfontosabb eredményeit és előrehaladását a zöld megoldásokhoz és a digitalizációhoz kapcsolódó új területeken; ezzel összefüggésben megjegyzi, hogy az ügynökség az EASA 2022. évi fenntartható légi közlekedési programja révén különböző intézkedésekkel fokozta a tiszta légi közlekedésre irányuló erőfeszítéseit, például az európai légi közlekedési környezetvédelmi jelentés harmadik kiadásának közzétételével és a Nemzetközi Polgári Repülési Szervezet (ICAO) 41. közgyűlésének a környezetre vonatkozó következtetéseihez való sikeres hozzájárulással; megjegyzi, hogy az ügynökség 2022-ben az Európai Légiközlekedés-biztonsági Tervvel (EPAS) összefüggésben elvégezte a rendszert érintő kockázatok kezelésére vonatkozó stratégiai prioritások átfogó felülvizsgálatát; ezzel összefüggésben megjegyzi, hogy a felülvizsgálat eredményeként nagyobb hangsúlyt kapott a kölcsönös kockázati függőségek kezelése, valamint a személyzet kompetenciái, és további prioritások is meghatározásra kerültek a kialakulóban lévő technológiák és új üzleti koncepciók biztonságos integrációja tekintetében; megjegyzi, hogy ezek az új stratégiai prioritások szerepelnek a 2023–2025-ös időszakra vonatkozóan 2022-ben elfogadott Európai Légiközlekedés-biztonsági Tervben;
6.	tudomásul veszi az ügynökség 2022-es intézkedéseit a városi légi mobilitás ütemtervének végrehajtása érdekében a vertiportok kialakítására vonatkozó iránymutatás, a városi légitaxi-közlekedésre vonatkozóan javasolt új szabályozási keret, a 600 kg alatti drónok zajszintjének megállapítására vonatkozó iránymutatások, valamint a U-space egész Unióban való harmonizált, biztonságos és hatékony megvalósítását szolgáló elfogadható megfelelési módok és útmutató dokumentumok közzététele révén;
7.	üdvözli az európai légtér digitális átalakítását, beleértve a légiforgalmi irányítók mobilitási lehetőségeinek javítását és minősítésük egyszerűsítését, az engedélyezést és a képzést, valamint a földi ATM-rendszereket; kéri a pilóták és a légiforgalmi irányítók közötti kommunikációra szolgáló SERA RT kifejezések módosítását; hangsúlyozza, hogy az európai égbolt digitális átalakulása több egyedi alkotóelemet és építőkövet tartalmaz, amelyek kritikus jelentőségű megoldások a jövőbeli légtérszerkezet szempontjából, és céljuk a biztonság, a hatékonyság és a környezeti teljesítmény támogatása;
8.	hangsúlyozza az egységes európai égbolt fontosságát az európai légtér széttagoltságának kezelésében, valamint azon célja tekintetében, hogy javítsa a légiforgalmi szolgáltatás teljesítményét a biztonság, a kapacitás, a költséghatékonyság és a környezet szempontjából; üdvözli az ügynökség által az egységes európai égbolt 2+ reform tekintetében 2022-ben végzett munkát, különös tekintettel a légiforgalmi irányítók ATM/ANS földi rendszerek ügynökség általi engedélyezése és tanúsítása révén történő harmonizációjára; méltányolja, hogy mindkét reform a légiforgalmi szolgáltatás költségeinek csökkentését és kapacitásának növelését eredményezi, és jelentős hozzáadott értéket nyújt az „egységes európai égbolt 2+” kezdeményezéscsomaghoz;
9.	megérti az orosz személyszállítási flottákkal kapcsolatos aggályokat; üdvözli különösen az ügynökségnek az Ukrajnát támogató polgári-katonai légtérbiztonsági csoportban való részvételét, különösen az állam és a NATO katonai gyakorlatainak támogatására irányuló, légtér iránti növekvő igények kapcsán; elismeri az Európai Védelmi Ügynökséggel (EDA) közös munkaprogram sikeres végrehajtását, amely jelentősen ösztönözte az innováció élvonalában folytatott együttműködést; üdvözli, hogy az ügynökség támogatta a Bizottság kezdeményezéseit a RescEU program keretében (tűzoltóságokkal kötött szerződés, légiforgalmi egészségügyi kiürítési/szállítási kapacitás);
10.	tudomásul veszi az ügynökség által Oroszország Ukrajna elleni agressziós háborújára adott válaszlépéseket, például a konfliktusövezetekre vonatkozó tájékoztató közlöny közzétételét, amely azt ajánlja az üzemeltetőknek, hogy ne engedjék gépeiket olyan területek fölé repülni, ahol intenzív vagy fokozott katonai tevékenység zajlik, valamint az ukrajnai konfliktusövezetek közelében tapasztalható időszakos GNSS-kimaradásokra figyelmeztető biztonsági tájékoztató közlöny közzétételét; ezzel összefüggésben elismerését fejezi ki amiatt, hogy egy kezdeti kísérleti szakaszt követően megkezdte működését a konfliktusövezetekre vonatkozó európai információmegosztási és együttműködési platform azzal a céllal, hogy megossza a konfliktusövezetek vagy fegyveres harcok miatt a polgári légi közlekedést fenyegető veszélyekre vonatkozó információkat; kiemeli továbbá, hogy Ukrajna jogellenes megszállása új biztonsági problémákat eredményezett, és megerősítette a már meglévőket; ismételten kéri a kapcsolatok szorosra fűzését az európai állami és katonai légiközlekedési hatóságokkal, az Európai Védelmi Ügynökséggel (EDA), a Közös Fegyverkezési Együttműködési Szervezettel (OCCAR) és a NATO-val, amint az az ügynökségnek az (EU) 2018/1139 rendelet szerinti, az európai légi közlekedés biztonságának javításával összefüggő feladataihoz kapcsolódó mentesítéshez szükséges;
11.	tudomásul veszi, hogy az ügynökség eleget tett Ukrajna 2022. évi jogellenes orosz megszállására válaszul a Bizottság által meghatározott szankcióknak és politikáknak, és felfüggesztette az Oroszországgal folytatott valamennyi együttműködési tevékenységet, ezzel egyidejűleg pedig az Ukrajnát támogató tevékenységekre összpontosította figyelmét; ezzel összefüggésben üdvözli, hogy az ügynökség földi koordinációs csoportja támogatta a Bizottságot az orosz állampolgárok által használt vagy ellenőrzésük alá tartozó légi járművek lajstromozási listájának összeállításában, mely listát 38 alkalommal frissítettek, és amely 2022-ben több mint ezer légi járműre terjedt ki;
Hatékonyság és hasznok
12.	elismerését fejezi ki az ügynökségnek, amiért az egymást átfedő feladatok és hatáskörök – többek között a humánerőforrás-tanácsadási szolgáltatások, a digitalizáció és az eszközök, az e-tanulás és a felmérések – területén erőforrásait megosztotta más ügynökségekkel, továbbá intézményközi és ügynökségközi ajánlati felhívásokban vett részt; megjegyzi, hogy az ügynökség szorosan együttműködik az Európai Környezetvédelmi Ügynökséggel olyan jelentések kidolgozásában, mint az európai légi közlekedési környezetvédelmi jelentés, az Eurocontrollal a légi közlekedéssel kapcsolatos tanulási megoldások terén adódó kölcsönös lehetőségek kihasználása érdekében, valamint az Európai Unió Vasúti Ügynökségével egy 2022-ben aláírt együttműködési megállapodás keretében, amely rendszeres strukturált párbeszédet hoz létre, és fokozza az információk, az ismeretek és a tapasztalatok megosztását a különböző együttműködési területeken; üdvözli, hogy az ügynökség stratégiai partnerségeket tart fenn az erőforrások és információk megosztása terén a tagállamok szinte valamennyi illetékes nemzeti légügyi hatóságával;
13.	üdvözli, hogy az ügynökség a hatékonyság és koherencia javítása érdekében számos partnerséget hozott létre más uniós szervekkel, többek között az Európai Környezetvédelmi Ügynökséggel, az Európai Betegségmegelőzési és Járványvédelmi Központtal, a Tiszta Légi Közlekedés közös vállalkozással és a SESAR3 közös vállalkozással; üdvözli a számos ügynökséggel – többek között az Európai Gyógyszerügynökséggel, az Európai Értékpapírpiaci Hatósággal, az Európai Élelmiszerbiztonsági Hatósággal és az Európai Ügyészséggel – folytatott, tanulási megoldásokat érintő együttműködést a humánerőforrás-tanácsadási szolgáltatások, a digitalizáció és az eszközök, az e-tanulás és a felmérések területén felmerülő, közös érdeklődésre számot tartó témákban;
14.	emlékeztet arra, hogy 2020-ban elindították a „Destination: Future-proof (Cél: az időtállóvá tétel)” című vállalati átalakítási programot a költségek csökkentése, a hatékonyság növelése és az ügynökség alapvető tevékenységeinek egyszerűsítése érdekében; megjegyzi, hogy a hivatalosan 2022-ben lezárult program olyan kulcsfontosságú változásokat eredményezett, mint például a szabályalkotási eljárás egyszerűsödése, az innovatív technológiákkal kapcsolatos alkalmazás előtti szolgáltatások bevezetése, és a szervezeti programozási folyamat javítása, valamint a termelékenység 12%-os növekedése (a 2022-es és 2019-es eredmények összevetése alapján), ami az ügynökség általános költségeinek 36 teljes munkaidős egyenértékkel való csökkentését jelenti; üdvözli a hatékonyság elérésére irányuló programmegközelítés bevezetését, valamint az új kezdeményezések elindítására szolgáló infrastruktúra létrehozását, melyek révén az ügynökség tovább javíthatja a folyamatokat, és folytathatja a digitalizálást;
15.	üdvözli az ügynökség által többek között az épületével, a közműszolgáltatásokkal és megrendeléseivel kapcsolatos területeken a környezeti lábnyom nyomon követése és kezelése érdekében tett intézkedéseket; ezzel összefüggésben megjegyzi, hogy az ügynökség optimalizálta az energiafogyasztást és a vízfogyasztást épületében, 100%-ban megújuló villamos energiát vásárol, központosított hulladékgyűjtő pontokat helyezett el a közös használatú helyiségekben, és intézkedéseket vezetett be a papír- és irodaszer-használat csökkentésére;
16.	megjegyzi, hogy az ügynökség továbbra is alkalmazza a vonatkozó zöld közbeszerzési kritériumokat és követelményeket az ehhez rendelkezésre álló eszközök ajánlati felhívásokra való alkalmazásával; megjegyzi továbbá, hogy 2022-ben egy alkalmazottat felvettek azzal a céllal, hogy erőforrásokat biztosítsanak a szervezetek környezeti teljesítményének folyamatos javítását szolgáló eszközök elemzésének újraindításához, elsősorban az EMAS-ra és az ISO 14001 szabványra összpontosítva; felkéri az ügynökséget, hogy tájékoztassa a mentesítésért felelős hatóságot ezen elemzés eredményéről;
Személyzeti politika
17.	tudomásul veszi, hogy 2022. december 31-én a létszámterv végrehajtása 95,59%-os szintet ért el, és az uniós költségvetés értelmében engedélyezett 681 ideiglenes alkalmazotti álláshelyből (2021-ben 680 engedélyezett álláshely volt) 651-re neveztek ki ideiglenes alkalmazottat; megjegyzi, hogy ezen felül 95 szerződéses alkalmazott és 23 kirendelt nemzeti szakértő dolgozott az ügynökségnél 2022-ben;
18.	megjegyzi, hogy az ügynökség 2022 során jelentős beruházásokat hajtott végre a technikai képességek megerősítése és szakmai előmeneteli lehetőségek felkínálása érdekében, melyet a kompetenciákra vonatkozó megújult politika egészít ki; ezzel összefüggésben megjegyzi, hogy az ügynökség 2022-ben több mint 60 új munkatársat vett fel, bevezette a junior képesítési program (JQP) harmadik generációját, belső karrierfejlesztési lehetőségeket kínált több mint 70 alkalmazottnak, és a tervezett technikai képzések 98%-át biztosította a személyzet számára; elismerését fejezi ki az ügynökségnek a személyzeti fluktuáció igen alacsony aránya miatt (2022-ben 0,1%);
19.	aggodalommal állapítja meg a nemek közötti egyensúly hiányát az ügynökség felső és középvezetésében (22-ből 17 fő, azaz 77% férfi) és igazgatótanácsában (79-ből 59 fő, azaz 75% férfi); tudomásul veszi továbbá az ügynökség teljes személyzetének nemek szerinti megoszlását: 757 főből 525 (69%) férfi; megjegyzi, hogy az ügynökség rendszeresen nyomon követi az állásra jelentkezők nemek szerinti megoszlását, és aktívan kampányol a nők jelentkezése érdekében azáltal, hogy a megfelelő fórumokon közzéteszi a pozíciókat, kifejezetten ösztönözve a nők jelentkezését, és pontos információkkal hirdeti meg az álláshelyeket, a munka és a magánélet közötti egyensúlyra gyakorolt kihatásaikra figyelemmel; felhívja az ügynökséget, hogy a vezetőség és a teljes személyzet szintjén folytassa a nemek közötti egyensúlyra irányuló erőfeszítéseit olyan konkrét intézkedések révén, amelyek ösztönzik a nők jelentkezését az ügynökség által kínált álláshelyekre; kéri a Bizottságot és a tagállamokat, hogy az ügynökség igazgatótanácsi tagjainak kinevezésekor tartsák szem előtt a nemek közötti egyensúly biztosításának fontosságát;
20.	üdvözli, hogy az ügynökség továbbra is összpontosít a nemek közötti egyensúlyra, a földrajzi egyensúlyra és a sokszínűségre; emlékeztet annak fontosságára, hogy hosszú távú emberierőforrás-politikát kell kidolgozni a munka és a magánélet közötti egyensúly és a karrierfejlesztéshez szükséges egyedi képzési lehetőségek, az otthonról történő munkavégzés, a lecsatlakozáshoz való jog, a minden tagállam számára megfelelő képviseletet biztosító földrajzi egyensúly javítása, valamint a fogyatékossággal élő személyek felvétele és integrációja, és a velük szembeni egyenlő bánásmód és lehetőségeik előmozdítása tekintetében;
21.	az ügynökségnek a 2021. évi pénzügyi évre szóló költségvetés végrehajtására vonatkozó mentesítés fényében hozott nyomonkövetési intézkedésekről szóló jelentése (a továbbiakban: az ügynökség jelentése) alapján tudomásul veszi, hogy kompetenciamenedzsmentje és stratégiai munkaerő-tervezési programja alapján az ügynökség 2022+ stabil személyzeti forgatókönyvet határozott meg, amely az ügynökség félidős stratégiai prioritásain – többek között az új technológiákon, a kiberbiztonságon, a biztonsági értékelésen, a repülési teszteken és a kutatáson – alapuló technikai és szervezeti szakértői területeken jelentős külső erőforrás-beruházásokat tartalmaz mind a hagyományos feladatok, mind a kialakulóban lévő területek tekintetében;
22.	megjegyzi, hogy 2022-ben egy zaklatási esetről számoltak be, amelynek kapcsán az ügynökség az ügynökségközi jogi hálózat egyik külső vizsgálójának szolgáltatásait vette igénybe, és a vizsgálatot azzal zárták le, hogy a zaklatás tényét nem lehetett megerősíteni; megjegyzi továbbá, hogy 2022-ben összesen 4 kiégési esetet jelentettek, ugyanannyit, mint 2021-ben;
23.	emlékeztet a Számvevőszék uniós ügynökségekről szóló 2021. évi éves jelentésének azon észrevételére, hogy az ügynökség nem felelt meg az Unió személyzeti szabályzata 16. cikkének; megjegyzi, hogy a számvevőszéki jelentés szerint ez az észrevétel továbbra is lezáratlan; az ügynökség jelentése alapján ugyanakkor tudomásul veszi, hogy az ügynökség időközben hivatalosan létrehozott egy vegyes bizottságot, valamint felülvizsgálta eljárásait a Számvevőszék által feltárt hiányosságok kezelése érdekében;
Közbeszerzés
24.	megjegyzi, hogy a számvevőszéki jelentés szerint az ügynökség rendkívüli sürgősségi eljárás alkalmazásával kötött meg egy 1,9 millió EUR értékű szerződést egy szolgáltatóval eseménybejelentési rendszer folyamatos fejlesztésére; tudomásul veszi a Számvevőszék azon észrevételét, hogy mivel az említett eljárás alkalmazásának jogi feltételei nem teljesültek, az eljárás szabálytalan volt, csakúgy, mint a 2022-ben teljesített összes kapcsolódó kifizetés (261 385 EUR); tudomásul veszi ugyanakkor az ügynökség válaszát, amely szerint a nyertes szerződő fél volt az egyetlen olyan vállalkozó, amely anélkül tudta folytatni a rendszer fejlesztését, hogy azonnali biztonsági kockázattal járó leállásokat okozna, ami katasztrofális következményekkel járhatott volna;
25.	megjegyzi, hogy a számvevőszéki jelentés szerint az ügynökség egy rendezvényszervezési szolgáltatásokra irányuló közbeszerzési eljárás megindítását követően anélkül módosította az ajánlati árat, hogy betartotta volna a költségvetési rendelet 151. cikkének rendelkezéseit; megjegyzi, hogy az ajánlattevő panaszát követően az ügynökség elvégzett egy második értékelést, amely az ajánlattevő kizárásához vezetett azon az alapon, hogy az „nem felelt meg a kiírási feltételekben meghatározott követelményeknek”, azonban nem jelölte meg, hogy konkréten melyek voltak e követelmények; tudomásul veszi a Számvevőszék azon következtetését, hogy az ajánlattevő kizárását nem indokolták megfelelően; felszólítja az EASA-t, hogy tegye meg a szükséges intézkedéseket annak biztosítása érdekében, hogy a jövőbeli közbeszerzési eljárások során az alkalmazandó jogalappal összhangban megindokolja az árak kiigazítását vagy az ajánlattevők kizárását;
Az összeférhetetlenségek megelőzése és kezelése, valamint az átláthatóság
26.	tudomásul veszi az ügynökség összeférhetetlenségek megelőzésére és enyhítésére szolgáló meglévő rendszerét, amely magában foglal egy éves eljárást, amely során a személyzet tagjait felkérik, hogy vizsgálják felül és (szükség esetén) frissítsék a helyzetükben bekövetkezett minden olyan változást, amely tényleges vagy potenciális összeférhetetlenséghez vezethet; megjegyzi, hogy 2022-ben a személyzet által különböző helyzetekben (éves érdekeltségi nyilatkozat, új felvétel, munkaviszony megszűnése utáni vagy külső tevékenységek/személyes okokkal indokolt szabadság) benyújtott és az ügynökség által az alkalmazandó eljárással összhangban értékelt valamennyi érdekeltségi nyilatkozatból négyet továbbítottak véleményezésre az ügynökség etikai bizottságához; üdvözli, hogy 2022-ben nem fordult elő megerősített összeférhetetlenségi eset, és minden olyan esetet, amikor tényleges vagy potenciális összeférhetetlenség kockázatát azonosították, e kockázatot egyedi intézkedésekkel – például várakozási időszak, lobbitilalom vagy bizonyos megbízásokból való kimaradás előírásával – csökkenteni lehetett;
27.	megállapítja, hogy az igazgatótanácsi tagok és a felső- és középvezetők önéletrajzai és érdekeltségi nyilatkozatai az ügynökség nyilvános honlapján elérhetők; megállapítja továbbá, hogy az ügynökség nem sorolja fel honlapján a lobbistákkal vagy érdekképviselőkkel tartott összes találkozóját, és felhívja az ügynökséget, hogy ezt haladéktalanul tegye meg;
28.	megállapítja, hogy az ügynökség nyitott egy belső korrupcióellenes stratégia jövőbeli kidolgozására, de jelenleg úgy véli, hogy az elmúlt évek adatai alapján e területen nincs veszély; mindazonáltal felhívja az ügynökséget, hogy értékelje újra álláspontját, és tegyen lépéseket egy belső korrupcióellenes stratégia kidolgozása érdekében;
Belső kontroll
29.	megjegyzi, hogy 2022-ben a Bizottság Belső Ellenőrzési Szolgálata (IAS) elvégezte a szabványosítási tevékenységek ellenőrzését, amelyben azt értékelte, hogy a meglévő kontrollok észszerű bizonyosságot nyújtanak-e a vonatkozó jogszabályoknak való megfelelés tekintetében, és a szabványosítási tevékenységeket hatékonyan szervezték-e meg az ügynökség üzleti célkitűzései elérésének hatékony támogatása érdekében; megjegyzi továbbá, hogy az említett ellenőrzés eredményeként három ajánlást fogalmaztak meg, amelyekre vonatkozóan az ügynökség cselekvési tervet dolgozott ki, amelyet 2023 folyamán kell végrehajtani;
30.	megjegyzi, hogy az ügynökség belső ellenőrzési részlegének 2022. évi ellenőrzési programja 8 megbízást foglalt magában, nevezetesen 4 megbízhatósági ellenőrzést (köztük 1 Belső Ellenőrzési Szolgálat által végzett ellenőrzést), 2 tanácsadást és 2 nyomonkövetési ellenőrzést; megjegyzi, hogy a 2022. évi nyomonkövetési ellenőrzések során az eredeti 2021-es ellenőrzések során azonosított 13 fellépésből 2-t lehetett lezárni, míg hat fellépést részben végrehajtottnak értékeltek, öt fellépés pedig lezáratlan maradt; felszólítja az ügynökséget, hogy gondoskodjon a lezáratlan fellépések végrehajtásáról;
Egyéb megjegyzések
31.	üdvözli, hogy az ügynökség hangsúlyt fektet Ukrajnának az uniós rendszerbe való, tagjelölt országként történő integrálására;
32.	az ügynökség jelentése alapján megjegyzi, hogy 2022-ben az ügynökség átfogó használhatósági vizsgálatot végzett, amely kereshetőségi teszteket (tree testing) és egyéni felhasználói interjúkat is magában foglalt; megjegyzi, hogy a vizsgálat olyan kvalitatív információkat szolgáltatott, amelyek a kvantitatív információkkal együtt várhatóan javítani fogják az EASA Pro-t, az EASA Light-ot és a közösségek lehetőségeit az ügynökség honlapján; elismerését fejezi ki amiatt, hogy az ügynökség projektet indított annak érdekében, hogy az EASA Light (az ügynökség honlapján a nem szakmabeli közönség számára kialakított felület, ahol elérhető a tevékenységekről szóló egyszerű, nem technikai jellegű angol nyelvű tájékoztatás) az Unió valamennyi hivatalos nyelvén elérhető legyen;
°
°	°
33.	a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2024. 2024. április 11-i állásfoglalására[footnoteRef:12]. [12:  	Elfogadott szövegek, P9_TA(2024)0280.] 




image1.png




